**เงื่อนไข และหลักเกณฑ์ในการรับซื้อช่อดอกกัญชาแห้งทางการแพทย์ ขององค์การเภสัชกรรม (อภ.)**

**คุณสมบัติของผู้ขาย**

1. ต้องมีคุณสมบัติตาม พระราชบัญญัติยาเสพติดยาเสพติดให้โทษ (ฉบับที่7) พ.ศ. 2562 และทำความเข้าใจ พร้อมยินดีปฏิบัติตามแนวทางการปลูกกัญชาของ อภ.

2. ต้องมีใบอนุญาตผลิต (ปลูก) และจำหน่ายกัญชา/ดอกกัญชาแห้ง จากสำนักงานคณะกรรมการอาหารและยา (อย.)

**เงื่อนไขและหลักเกณฑ์การรับซื้อช่อดอกกัญชาแห้งทางการแพทย์**

1. สายพันธุ์กัญชาที่ปลูก ต้องเป็นไปตามสายพันธุ์ที่ อภ. ต้องการ เพื่อสามารถนำไปผลิตยาได้อย่างเหมาะสมกับโรคชนิดต่างๆ
2. ปริมาณที่จะรับซื้อ อภ. จะกำหนดปริมาณที่จะรับซื้อไว้ตั้งแต่ก่อนการทำสัญญาว่าจะรับซื้อ
3. การปลูกต้องมีมาตรฐาน GAP ตามที่ อย.ประกาศ และยินดีให้ อภ. เข้าไปตรวจประเมินในระหว่างการปลูก ไม่น้อยกว่า 3 ครั้ง
4. ช่อดอกกัญชาแห้งต้องมีการควมคุมคุณภาพ มีผลการตรวจวิเคราะห์สิ่งปนเปื้อน และปริมาณสารสำคัญ และผ่านตามข้อกำหนดของดอกกัญชาแห้ง (spec) ของ อภ. โดยห้องปฏิบัติการที่มีมาตรฐาน
5. การบรรจุช่อดอกกัญชาแห้ง ต้องบรรจุในภาชนะที่สะอาดสามารถป้องกันความชื้นได้
6. ราคาช่อดอกแห้งกำหนดตามกลไกของตลาด หรือ เป็นความยินยอมของทั้งสองฝ่าย